Så er det i morgen, at det går løs, når OL går i gang. Vi tager endnu engang temperaturen på de nordjyske atleters sociale medier.

Hvis de nordjyske OL-deltagere ikke havde sommerfugle i maven i forvejen, må de for alvor have det nu. OL går i gang i morgen, verdens øjne er for alvor ved at rette sig mod Rio, og de fleste af de nordjyske atleter har indfundet sig i Brasilien. Men hvad laver de egentlig her dagen før OL går i gang? Vi tager endnu engang et kig på atleternes sociale mediesider. ---------------------------------------------------------------------------------------------------------------- Mie Østergaard Nielsen - Svømning Den nordjyske svømmer har dagen inden OL starter fået besøg af sine forældre, og de havde tilsyneladende taget en lille gave med hjemmefra. ---------------------------------------------------------------------------------------------------------------- Søren Kjeldsen - Golf Golfspilleren fra Aalborg nyder livet med familien i New York, inden han rejser til Rio for at deltage i golfturneringen, der er en del af det olympiske program for første gang siden 1904. Det sidste udstyr bliver også lige testet, inden Søren Kjeldsen går på banen for første gang i Rio den 11. august. Det er trods alt vigtigt, at jernet sidder lige i skabet ;) ---------------------------------------------------------------------------------------------------------------- Anne Dsane Andersen - Roning Her dagen inden åbningsceremonien har roeren lige haft tid til at kigge på, hvor atleterne kan hvile under OL. ---------------------------------------------------------------------------------------------------------------- Amalie Thomsen - Kajak Kajakroeren fra Aalborg tager det temmelig stille og roligt dagen inden OL. Hun skal først i konkurrence den 19. august og bruger derfor en uge i Portugal, inden hun tager til Brasilien. ---------------------------------------------------------------------------------------------------------------- Fie Udby Erichsen - Roning Fie Udby Erichsen er derimod allerede i Brasilien og har været det i et par dage. Hun har i dag brugt tiden på, hvad der også fylder meget i en OL-atlets dagligdag. Nemlig pressemøder. ---------------------------------------------------------------------------------------------------------------- Kamilla Rytter Juhl og Christinna Pedersen - Badminton Åbningsceremonien til OL afholdes fredag. Derfor er det måske ikke så mærkeligt, at badmintonduoen har haft travlt med at flyve mod Brasilien i morges, så de kan nå at deltage. God flyvetur piger. Kom endnu tættere på OL. Tag med TV2 Nord til Rio ved at tilføje os på Snapchat. Vores brugernavn er "tv2nord"